ถ้านึกถึงสเต๊กราคานักศึกษาแถวม.รังสิต ต้องร้านนี้ “Campus Steak” ที่มี Passion ในการแบ่งปันรสชาติแห่งความสุขในราคาสบายกระเป๋า และนั่นทำให้ Campus Steak ขายอาหาราคาย่อมเยาแต่รสชาติดีเยี่ยม การตกแต่งร้านดูหรูหรา นั่งสบายๆ ในสไตล์ห้องหนังสือฮอกวอตส์ แต่ที่เพิ่มเติมจาก A la carte ซึ่งเมนูอาจจะคล้ายกับร้านอื่นๆ ทางร้านมี “บุฟเฟต์ all you can eat” เดินกินได้ทั้งร้านในราคาเพียง 189 บาทเท่านั้น!

เรามาเริ่มกันที่ a la carte กับเมนูแซ่บๆ เรียกน้ำย่อยอย่าง “แซลมอนมะนาว” (189.-) แซลมอนสดราดด้วยน้ำจิ้มซีฟู้ดโฮมเมด ใครที่ชอบชีสต้องลอง “ลาซานญ่าผักโขมและเห็ด” (119.-) ผักโขมผัดเนยและไวท์ครีมซอสแล้วนำมาอบชีส กลิ่นหอมเนยและฟินชีสแบบหนักๆหรือจะเลือกเป็น “พอร์คกอดองเบลอ” (99.-) โดดเด่นที่ชีสฉ่ำเยิ้มและกลิ่นหอมของเนื้อหมูและแฮมที่สอดไส้ด้านใน เสิร์ฟพร้อมสลัดผัก สำหรับสาวกพิซซ่าที่ชอบแป้งตอติญ่าต้องอินเลิฟกับ “พิซซ่าบางกรอบ” (ไซส์เล็ก 129.-) หน้าบาร์บีคิวไก่ แป้งกรอบ หน้าแน่น ชีสเต็มที่ ส่วนใครที่อยากทานแบบเต็มที่ “ชุด Combination ริบอายและปลาย่าง” (199.-) เสิร์ฟพร้อมมันบดโฮมเมดเนื้อเนียนที่ผสมผสานกับซอสเกรวี่รสชาติกลมกล่อมไม่เหมือนใคร และระหว่างมื้อก็เติมเต็มด้วย “ซุปเห็ด” (40.-) ทั้งความหอมของเห็ดหอมและเนื้อครีมมี่เข้มข้นจึงเป็นอีกหนึ่งเมนูที่ไม่ควรพลาด

มาถึงไฮไลท์ “บุฟเฟต์ all you can eat” เดินกินได้ทั้งร้านในราคาเพียง 189 บาท ได้หมดทั้งเครื่องดื่มและของหวานอย่างวาฟเฟิลทำเองและไอศกรีม ซึ่งในบุฟเฟต์เมนูที่เราจะได้หลักๆ เลยคือ สลัดบาร์ , ซุป , ของทานเล่น , พิซซ่า, พาสต้า รายการจะมีวันละ 2 เมนูเวียนสลับกันไปยกเว้นสลัดบาร์ ส้มตำและขนมหวานมีครบทุกวัน ทานได้ยาวถึง 90 นาที จ-ศ 16.00-22.00น. และ ส-อา ทั้งวัน ที่สำคัญคือสามารถ “พลัสสเต็ก” ในราคาเริ่มต้นเพียง 39 บาทเท่านั้น อย่างเช่นเมนูซิกเนเจอร์ “ซี่โครงหมู Campus” (เพิ่มอีก 79.-) โดดเด่นที่ซอสบาร์บีคิวสูตรเฉพาะของร้าน แต่จะเมนูพลัสไม่มีเครื่องเคียงเพราะสามารถเกินตักได้

การเดินทาง มาเส้นถนนวิภาวดี (ทางเข้ามหาวิทยาลัยรังสิต) เข้ามาทางถนนเส้นหลักร้านจะอยู่ขวามือป้ายชื่อร้านสีฟ้าชัดเจนหาง่ายแน่นอน (ร้าน Campus Steak อยู่ตรงข้ามร้านไม้น้ำ) ร้านเปิดทุกวัน 12.00-22.00น. สามารถติดต่อสอบถามเพิ่มเติมได้ที่ https://www.facebook.com/campussteak.rsu/ เบอร์โทร : 02-997-1717